[{"text_idx": "#000001", "text": "EKREl ja Donald Trumpil pole pikas perspektiivis lootustki. U\u0308hes U\u0308lemiste City kontoris teatakse, et tulevik on linnade, va\u0308ikeriikide ja nomaadidena elukohti vahetavate maailmakodanike pa\u0308ralt."}, {"text_idx": "#000004", "text": "Osalt just seepa\u0308rast tekitavad Tamkivis tu\u0308lgastust avaldused, mis ru\u0308ndavad inimesi nende rahvuse po\u0303hjal, panevad ette riigipiiride sulgemist vo\u0303i u\u0308ritavad defineerida eestlust va\u0308ga kitsastelt alustelt. See on eilse maailma retoorika. Olukorras, kus ligi pool maailma elanikkonnast nimetab ennast maailmakodanikeks, soovitab Tamkivi loobuda essentsialistlikes kategooriates ko\u0303nelemisest ning aktsepteerida eestlastena neid, kes seda ise soovivad olla."}, {"text_idx": "#000005", "text": "Sten, sa juhid rahvusvahelist to\u0308o\u0308kollektiivi ning sinu ettevo\u0303tte kliendibaas on globaalne \u2013 selle moodustavad inimesed, kelle jaoks riigi- ega rahvuspiirid pole piiravaks teguriks. Mida ta\u0308hendab ko\u0303ige selle taustal sinu jaoks olla eestlane? Kas see on u\u0308leu\u0308ldse ta\u0308henduslik kategooria?"}, {"text_idx": "#000006", "text": "U\u0308ksko\u0303ik kus ma liigun vo\u0303i mida ma teen, mingi osa minust on ikka eestlane. See ei pruugi olla paljudes kontekstides esimene viis, kuidas ma ennast defineerin vo\u0303i tutvustan. Kuigi ka Silicon Valley inseneridega kohtumistel vo\u0303ib jutt minna rahvuse peale, u\u0308tleb tehnoloogiasektoris pa\u0308ritolust rohkem see, et ma to\u0308o\u0308tasin aastaid Skype\u2019is."}, {"text_idx": "#000007", "text": "Aga kui me u\u0308ritame ikkagi geograafiliselt identiteeti ma\u0308a\u0308ratleda ja ma loetlen erinevaid identiteedikategooriaid, nagu eestlane, tartlane, Laagri elanik, maailmakodanik, siis mis neist sind ennast ko\u0303ige rohkem ko\u0303netab vo\u0303i millise sa endale esmaja\u0308rjekorras omistaksid?"}, {"text_idx": "#000008", "text": "Ma ise olen kasutanud mo\u0303istet \u201eglobaalne eestlane\u201d, mis ta\u0308histab eestlust kui meeleseisundit vo\u0303i komplekti juurtest ja va\u0308a\u0308rtustest, mitte eestlust kui garanteeritud paiknemist mingite imaginaarsete joonte vahel, mille me kaardile oleme to\u0303mmanud."}, {"text_idx": "#000010", "text": "Ma pean ennast isamaaliseks ta\u0308henduses, et ma hoolin Eestist ja olen uhke, et ma olen eestlane. Teatavad patriootilised ilmingud on minus ta\u0308iesti olemas. Samas on isamaalisuse juures kindlasti aspekte, mis mind ei iseloomusta. Na\u0308iteks isamaaline ta\u0308henduses konservatiivne, ettevaatlik, rahvust muude va\u0308a\u0308rtuste ees esile to\u0303stev vo\u0303i u\u0308listav, mingisugust \u201eklassikalist peremudelit\u201d kaitsev ja ko\u0303ik need muud asjad, mis sinna juurde ka\u0308ivad."}, {"text_idx": "#000013", "text": "Kus aga minu jaoks jookseb selge piir, on inimeste po\u0303hio\u0303igused. Seisukohad, kus konservatiivsuse siltide \u201ealati on nii olnud\u201d vo\u0303i \u201easjad vo\u0303ivad minna hulluks, kui nad muutuvad\u201d all keelatakse teiste inimeste o\u0303igus inimva\u0308a\u0308rikusele, o\u0303nnele ja vabadusele selle po\u0303hjal, kus ta juhuslikult su\u0308ndis, mis va\u0308rvi ta on vo\u0303i keda ta armastab. See on vale. Elu muutub kogu aeg, staatikat ihalev inimene ja\u0308a\u0308b alati o\u0303nnetuks. Ela ise ja lase teistel elada."}, {"text_idx": "#000014", "text": "Hiljuti hu\u0308u\u0308atas EPLi arvamustoimetaja Krister Paris sotsiaalmeedias, et rahvusriigid on iganenud na\u0308htus. Kas kirjutad sellele seisukohale alla?"}, {"text_idx": "#000015", "text": "Teinekord on rahvusriikide kadumisest ra\u0308a\u0308kides alltekst pigem muutumine ja morfeerumine millekski. Rahvusriigid on va\u0308ga suures muutumises. Ei saa o\u0308elda, et nad ko\u0303ik iganevad kontseptuaalselt u\u0308hel hetkel, vaid osa neist elab need muutused paremini u\u0308le kui teised. Me oleme harjunud vaatama maailma Vestfaali su\u0308steemis. Singapuri professor Parag Khanna va\u0308idab aga, et maakaart, millele kantud jooned u\u0308ksnes eraldavad, ei peegelda tegelikkust. Loevad need jooned, mis on punktide vahel. Need on erinevat sorti u\u0308hendused: lennuu\u0308hendused, kaubateed, fiiberoptiline kaabel jne. Sellise kaardi so\u0303lmpunktideks pole mitte rahvusriigid, vaid linnad ja urbaniseerunud keskkonnad. Just see on na\u0308htus, mis rahvusriike tulevikus muutuma sunnib."}, {"text_idx": "#000016", "text": "Mida linnade esileto\u0303us rahvusriikide jaoks kaasa toob?"}, {"text_idx": "#000017", "text": "On teoreetikuid, kes arvavad, et ku\u0308mnekonna aasta pa\u0308rast ja\u0308a\u0308b 40\u201350 superlinna, mis defineerivad valdava enamiku maailma majandusest. Nu\u0308u\u0308d tekib ku\u0308simus, kuidas neid administreerida. Mo\u0303nes linnas, nagu New York ja San Francisco, on kultuuride segunemine normaalne. Kui sa vo\u0303tad aga Londoni kujunemise maailmalinnaks, siis seal on need protsessid palju teravamas konfliktis sellega, mida ta\u0308hendab olla inglane rahvuselt. Mida suuremad on need konfliktid u\u0308mbritseva rahvusriigi ja domineeriva linna vahel, seda rohkem kaotab riik. Kui majanduslik elu ja otsuste tegemine toimub linnas, kuid selle u\u0308mber on riik, mis u\u0308ritab rahvust sa\u0308ilitada, siis kokkuvo\u0303ttes vo\u0303idab alati see, kes on paremini u\u0308hendunud ja suhtleb muu maailmaga. Huvitav on aga see, et olenemata rahvusriigi rolli muutumisest na\u0308eme oma eluajal ilmselt nelja-viieku\u0308mne uue riigi tekkimist ning inimeste samastumist u\u0308ha va\u0308iksemate territooriumitega, mis ta\u0308hendab, et ajapikku muutuvad riigid kui administratiivsed u\u0308ksused ja\u0308rjest va\u0308iksemaks. Ma arvan, et va\u0308iksematel riikidel on paremad vo\u0303imalused selles maailmas elluja\u0308a\u0308miseks ning hakkamasaamiseks."}, {"text_idx": "#000018", "text": "Va\u0308iksus ta\u0308hendab na\u0308iteks seda, et va\u0308lispoliitika ja munitsipaalpoliitika vaheline ahel on suhteliselt lu\u0308hike. Inimesed suudavad kokku leppida ja teha koos mingeid otsuseid. Lihtsam on luua su\u0308steeme, kus inimesed osalevad ise otsustes vo\u0303i va\u0308hemasti tunnevad delegeeritud otsustajaid isiklikult."}, {"text_idx": "#000019", "text": "Oluline on ka mo\u0303elda so\u0303na \u201eva\u0308ike\u201d sisu peale \u2013 u\u0308ha informatsioonikesksemas majanduses ei ole fu\u0308u\u0308siline territoorium ja inimeste hulk sama olulised. Na\u0308iteks Singapur oli 70ndatel rahvaarvult Eesti-suurune, nu\u0308u\u0308dseks on sealne elanike arv vo\u0303rreldav Soomega, kuigi pindalalt on riik Hiiumaa mo\u0303o\u0303tu. Muidugi vo\u0303ivad mitmed rahvusriigi tunnused muutuste ka\u0308igus ha\u0308gustuda vo\u0303i kaduma minna."}, {"text_idx": "#000022", "text": "Mis rolli ma\u0308ngivad tulevikumaailmas Londoni ja Amsterdami ko\u0303rval sellised linnad nagu Paide, Pa\u0308rnu, Haapsalu ning miks mitte ka Tartu? Kas need on lihtsalt ta\u0308pid maakaardil, mis ei moodusta olulisi u\u0308hendusi teiste linnadega, vo\u0303i on neil rohkem lootust?"}, {"text_idx": "#000023", "text": "Migratsiooni puhul so\u0303ltub va\u0308ga palju ka bra\u0308ndidest ja kuulsusest, misto\u0303ttu paistavad suurlinnad mo\u0303nikord ebaproportsionaalselt silma. Samuti pead sa mo\u0303ningatel juhtudel suurlinnas olema. Kui sa tahad olla maailmatasemel moelooja, siis mine linna, kus on teisi moekunstnikke. Seda on raske Paides teha. Teleporti abiga leiavad inimesed kohti, millest nad ise pole kunagi kuulnud, aga meie suudame neid tarkvaraliselt pildile tuua, ja\u0308ttes ko\u0303rvale nende senise na\u0308htavuse. Teleportis on praegu 130 000 kontot ja meie kasutajad on teinud umbes 800 000 otsingut. See on suurusja\u0308rk, mille pealt saab andmetest mingeid ja\u0308reldusi teha ja uusi teadmisi otsima hakata. U\u0308ks huvitav ta\u0308helepanek on see, et n-o\u0308 loogilised linnad elukohavalikul ehk London, New York, San Francisco ja Singapur figureerivad kasutajate otsingutulemuste esiku\u0308mnes ainult 30 protsendil juhtudest. See ta\u0308hendab, et tekkinud on pikk saba teistest linnadest, mis kvalifitseeruvad paremini. Tihti kaovad suurlinnad otsingutulemustest, kui otsingukriteeriumitesse lisatakse na\u0308iteks elukallidus."}, {"text_idx": "#000026", "text": "Kas teie andmete po\u0303hjal on veel mo\u0303ni trend va\u0308lja joonistunud, mis tulevikuu\u0308hiskondi kujundama hakkab?"}, {"text_idx": "#000027", "text": "Oh, neid on ka\u0308itumisandmetes peidus ilmselt juba ku\u0308mneid vo\u0303i sadu, aga oleme nende teaduslikumal selgitamisel alles algusteel. Uurime ja arendame visualiseerimiseks vahendeid. Vo\u0303ib-olla lihtsalt mainin mo\u0303ned ko\u0303ige huvitavamad teemad, mis juba silma torkavad. Na\u0308iteks asukohavahetuste kiirenev tempo: meie vanemate po\u0303lvkond nimetas kolimiseks midagi, mis juhtus keskmiselt 5\u20137 aasta tagant, praegu na\u0308eme Teleporti kasutajaid, kes veedavad aega 5\u20137 riigis aastas. Vo\u0303i kultuurilised eripa\u0308rad: millised on erinevused eri rahvustest ja taustaga inimeste eelistustes, kuidas eurooplased eelistavad tegelikult kohavalikute puhul elukvaliteeti ja mo\u0303ne majanduslikult agressiivsema riigi kodanikud a\u0308rikeskkonda."}, {"text_idx": "#000028", "text": "Tuleme muutuva riikluse teema juurde tagasi. Rahvus on rahvusriigi puhul tugevaks sideaineks. Mis hakkab tulevikus inimkooslusi u\u0308hendama?"}, {"text_idx": "#000029", "text": "Mida rohkem on neid punkte maailmas, millega sul on mingit laadi sidemeid, seda va\u0308hem on need sidemed rahvuslikud. Kui Eestiga u\u0308hendavad mind keel, so\u0303brad, sugulased, kultuuritaust ja loodus, siis Californiaga, kus ma iga kahe kuu tagant ka\u0308in, hoopis midagi muud. Ma olen otsustanud veeta osa oma ajast Californias sealse vo\u0303rgustiku ning tehnoloogiaa\u0308ri to\u0303ttu. Silicon Valleyt hoiab koos va\u0308a\u0308rtuspo\u0303hine, tulevikku vaatav, riske vo\u0303ttev, maailma muutev ja tehnoloogia piire laiendav mo\u0303tteviis. Sealsete inimestega u\u0308hendavad mind inimsuhted ning u\u0308hine va\u0308a\u0308rtusruum. Nende kahe koha vahet pendeldades on Eestis ha\u0308sti tu\u0308u\u0308piline ku\u0308simus, et kas olen nu\u0308u\u0308d pa\u0308riselt tagasi. See on juba aegunud ku\u0308simus."}, {"text_idx": "#000030", "text": "To\u0303epoolest, infotehnoloogiliste arengute valguses tunduvad mo\u0303isted \u201ekodus\u201d ja \u201evo\u0303o\u0303rsil\u201d kuidagi aegunud. Mida sa arvad, kas u\u0308ldse on mo\u0303ttekas eristada va\u0308liseestlasi kodueestlastest?"}, {"text_idx": "#000031", "text": "Ma oleks va\u0308ga o\u0303nnelik, kui me suudaksime elada maailmas, kus iga eestlane on hinnas ja arvel eestlasena teiste eestlaste jaoks. Praegu jookseb meil lo\u0303hesid igasuguste kohtade pealt. Na\u0308iteks kogu see o\u0303ige eestlase definitsiooni va\u0308rk, mille vo\u0303iks selgeks vaielda. Seni on seda tehtud va\u0308ga kitsalt. Hiljuti defineeris Eve Pa\u0308rnaste meedias eestlasena inimese, kes ra\u0308a\u0308gib kodus eesti keelt, kes on o\u0303ppinud eesti koolis ja kelle vanematest va\u0308hemalt u\u0308ks on eesti juurtega \u2013 mingi selline komplekt oli seal. Kas see ta\u0308hendab, et minu lapsed ei ole eestlased ja ka TransferWise\u2019i asutaja Taavet Hinrikuse lapsed ei ole eestlased? Mis definitsioon see selline on?"}, {"text_idx": "#000032", "text": "Ko\u0303ige laiemas mo\u0303ttes vo\u0303iks eestlane olla see, kes tahab olla eestlane. Na\u0308iteks riskikapitalist Steve Ju\u0308rvetson, kes on ilmselt praegu tehnoloogiamaailmas ko\u0303ige mo\u0303jukam eestlane, kuid ta ei ra\u0308a\u0308gi eesti keelt. Kui ma u\u0308kskord tutvustasin teda Stanfordi u\u0308likoolis ja u\u0308tlesin, et minu jaoks teeb su\u0308dame soojaks, et tema vanemad on eestlased, siis Steve parandas mind ja u\u0308tles, et tema ise on eestlane. Ma ei leia, et on mo\u0303istlik, kui keegi kuskil u\u0308tleb, et ei, Steve, sina ei ole eestlane, sest... Kui sul on sa\u0308rav talent, kes on maailma absoluutses tipus ja tahab ise olla eestlane, siis sellisel hetkel vastu vaielda on ta\u0308ielik idiootsus. See on hetk, mil me eestlastena peaksime seda initsiatiivi tunnustama, kui me tahame, et ja\u0308a\u0308ksime rahvusena kestma. Me peaksime vo\u0303tma Steve\u2019i oma sooja embusesse ja vaatama, kuidas me saaks aidata tal olla rohkem eestlane. Selles valguses on eriti jabur na\u0308iteks Carl Tuuliku juhtum, kes on mo\u0303ne Eesti poliitiku silmis vale va\u0308rvi. Sellised seisukohavo\u0303tud on Eesti tulevikule kahjulikud. Ta\u0308pselt samamoodi nagu mu\u0308u\u0308t sellest, et eestlust saab kaitsta nii, et sa paned piirid kinni, ehitad ette mu\u0308u\u0308ri ja ajad va\u0308liskapitali minema. Selle mu\u0308u\u0308ri taha la\u0308hevad kohe ka helgema peaga noored eestlased."}, {"text_idx": "#000033", "text": "Sa ise mainisid ka mo\u0303istet \u201eglobaalne eestlane\u201d. Mis erinevus on globaalsel eestlasel va\u0308liseestlasega vo\u0303rreldes?"}, {"text_idx": "#000034", "text": "Globaalne eestlane on territooriumist so\u0303ltumatu eestlane. BBC tegi just uuringu, millest selgus, et parameetrid, mis ma\u0308a\u0308ratlevad kedagi globaalse kodanikuna, ei so\u0303ltunud asukohast. Oli globaalseid nigeerlasi, kes elavad Nigeerias ja defineerivad ennast selle kaudu, et neile la\u0308heb Nigeeria sisepoliitikast enam korda kliima soojenemine vo\u0303i Euroopa migratsioonikriis. Hea test on see, kui sa pead nimetama peamisi probleeme praegusel ajal ja antud vastused ulatuvad koduhoovist kaugemale."}, {"text_idx": "#000035", "text": "A\u0308sja tuli ka uudis, et TNS Emori ku\u0308sitluse ja\u0308rgi identifitseerivad eesti noored ennast maailmakodanikena."}, {"text_idx": "#000036", "text": "Ta\u0308pselt! Kui ma seda uuringut lugesin, tundsin su\u0308dames sooja tunnet. Noorte puhul on ha\u0308sti huvitav lakmuspaber o\u0303ppimine va\u0308lismaal. Kui sa ku\u0308sid keskkoolio\u0303pilastelt, mida nad pa\u0308rast lo\u0303petamist teevad, siis nemad mo\u0303tlevad, mis valdkonna suhtes nad tunnevad kirge, kus seda ko\u0303ige paremini arendada saab, millises u\u0308likoolis seda ko\u0303ige paremini o\u0303petatakse. Nende jaoks on maailm valla ning tuleb oma vo\u0303imalusi ja potentsiaali selles avatuses maksimeerida. See vo\u0303ib ta\u0308hendada na\u0308iteks kombinatsiooni sellest, et astutakse ku\u0308ll sisse Eesti u\u0308likooli, kuid plaanitakse teha vahetusaasta va\u0308lismaal. Vo\u0303i siis tehakse bakalaureusekraad Cambridge\u2019is ja tullakse hiljem kodumaale magistri- vo\u0303i doktorio\u0303ppesse. U\u0308heso\u0303naga, noored kaardistavad oma haridusteed teisiti. Samal ajal tunnevad kaks korda vanemad inimesed paanikat, et noored la\u0308hevad Eestist minema. U\u0308ks mo\u0303tleb sellest, mis on asja sisu, teine mo\u0303tleb geograafilise vormi peale. Ma olen seotud noore o\u0303petlase stipendiumiga, mille ainus eesma\u0308rk on anda keskkoolilo\u0303petajatele raha, et nad saaksid Eestist minema minna. 12 aasta jooksul on selle stipendiumi saanud u\u0308le saja noore ja nu\u0308u\u0308d me hakkame jo\u0303udma faasi, kus stipendiaatidest esimesed hakkavad Eestis tagasi olles juhtivatele kohtadele jo\u0303udma. See on va\u0308ga s\u030ceff, sest kogu selle stipendiumi algne kriitika algatajatele, sellistele globaalsetele eestlastele nagu To\u0303nu Pekk, Kristo Ka\u0308a\u0308rmann ja Taavet Hinrikus, oli, et nad on segaseks la\u0308inud \u2013 meil on probleem, et inimesed la\u0308hevad Eestist minema, nemad aga saadavad neid siit a\u0308ra. Meie leiame, et saates parimad keskkoolio\u0303pilased o\u0303lapatsutusega Eestist minema, suurendab see vo\u0303imalust, et nad tahavad hiljem midagi siia tagasi anda."}, {"text_idx": "#000037", "text": "Kas ja kuidas diasporaa kogukondade liikmed koduriigi tegemistesse panustama peaksid?"}, {"text_idx": "#000039", "text": "Veel on elus inimesi, kes ma\u0308letavad lapsepo\u0303lve esimeses vabariigis ja sihivad ennast Eestisse ka\u0308ima laulupeo ajaks, kelle suhe Eestiga on u\u0308sna nostalgiline ja rahvusromantiline. Ja teistpidi elab San Franciscos tehnoloogiaettevo\u0303tjaid, kes pendeldavad Eesti vahet iga paari kuu tagant, kellel on palgal inimesi ookeani mo\u0303lemal kaldal jne. Arusaadavalt on nende gruppide otsene panus Eesti riiki u\u0308sna erinev, ulatudes keele ja kultuuri sa\u0308ilitamisest kaugel maal kuni otseste va\u0308lisinvesteeringute ja maksutuludeni."}, {"text_idx": "#000040", "text": "U\u0308ks asi on ilmselt diasporaade juures u\u0308sna universaalne lisava\u0308a\u0308rtus. Nimelt on igal eestlasel kohta, kus teised eestlased juba ees on, lihtsam ja\u0308rgi minna, olgu siis lu\u0308hemaks vo\u0303i pikemaks ajaks. Selliste \u201etugipunktide\u201d olemasolu suurendab sidusust muu maailmaga ka nende eestlaste jaoks, kes eelistavad u\u0308ldiselt pigem kodus pu\u0308sida."}, {"text_idx": "#000041", "text": "Mulle tundub, et va\u0308liseestlased ei vo\u0303ta va\u0308ga Eesti u\u0308hiskondlikest debattidest osa. Miks?"}, {"text_idx": "#000042", "text": "Mujal elavad eestlased ja\u0308lgivad suuremaid kodumaiseid debatte ku\u0308ll ja vaidlevad omakeskis tuliselt kaasa. Ma olen ta\u0308hele pannud, et nende arvamused jo\u0303uavad ka Eesti avalikku ruumi, eriti Euroopa va\u0308liseestlaste puhul, kelle side Soomest, Bru\u0308sselist vo\u0303i Londonist on ilmselt ikka no\u0303ks tugevam kui Austraalia omadel. Samas, hiljutist Vabamu projekti va\u0308ljakuulutamist kritiseeriti vabalt ja tuliselt ka Kanadast. Ei oska o\u0308elda, kas nende osalusaktiivsus on proportsionaalselt tunduvalt va\u0308iksem kui puhtalt matemaatiline osakaal eestlaste koguarvust."}, {"text_idx": "#000044", "text": "Kuidas peaks Eesti riik oma va\u0308lismaal elavaid rahvuskaaslasi va\u0308a\u0308rtustama?"}, {"text_idx": "#000045", "text": "Riik peaks tegema vo\u0303imalikult lihtsaks mo\u0303lemas suunas liikumise. Va\u0308ljaso\u0303iduviisat pole meil niikuinii vaja, mis on hea. Samas na\u0308iteks selle asemel, et pidada Eesti u\u0308likoolides u\u0308leval kahtsadat eriala, vo\u0303iks muuta osa neist, mida o\u0303pib aastas va\u0308ga va\u0308he tudengeid, asukohavabaks ja o\u0308elda o\u0303pilastele, et minge o\u0303ppige seda kusagil mujal \u2013 me toetame seda. Teine suund on aga palju problemaatilisem ning seda bu\u0308rokraatiat on meie pere omal nahal kogenud. Kui Eesti riigil on huvi, et inimesed aeg-ajalt ka va\u0308lismaalt tagasi tuleksid, siis see peaks olema vo\u0303imalikult sujuv protsess. Me peame muutma mo\u0303tteviisi, et meil on va\u0308lismaalased, kes seisavad piiri taga sabas, ja riigil on demokraatlikud hoovad, mille abiga me juhime, kui kiiresti nad sisse pa\u0308a\u0308sevad. Tarkade to\u0308o\u0308tajate puhul tuleb meil minna va\u0308lja neid siia meelitama ning kui nad on juba siin, siis ei tohi u\u0308kski bu\u0308rokraatia seda protsessi takistada, sest sa oled juba investeerinud nende toomisesse. Eesti diasporaaga on ta\u0308pselt sama: tuleb mo\u0303tteviisiliselt igale eestlasele mo\u0303ista anda, et ta on alati siia teretulnud ja tema lapsed on siia oodatud. Samal ajal on oht, et see vo\u0303ib muutuda millekski stiilis \u201ekes nu\u0308u\u0308d tagasi ei tule, on loll\u201d. Protsess peab olema avatud, mitte sunniviisiline. Kui te elate mujal, on ha\u0308sti, kui te tulete aastas kaheks na\u0308dalaks suvitama, on ha\u0308sti, kui te tulete viie aasta pa\u0308rast pa\u0308riselt tagasi, on meil selle u\u0308le hea meel, kui te tulete siia pensionile, on meil ka hea meel. Igal juhul on meil eestlaste ja Eesti riigina hea meel, et keegi teine veel tahab olla eestlane!"}, {"text_idx": "#000046", "text": "Ma vo\u0303iksin alustada seda artiklit Karlova kohvikust, mille u\u0308mber u\u0308ks Itaaliast pa\u0308rit, kuid nu\u0308u\u0308dseks juba aastaid Tartus elanud mees on loonud kogukonna, mis on pannud u\u0308he Taaralinna piirkonna seltsielu kihama. Vo\u0303i hoopis Silicon Valleyst, kus u\u0308ks eesti juurtega e-resident otsib idufirmasid \u2013 tihti ka Maarjamaalt! \u2013, mis vo\u0303iksid saada rahasu\u0308sti toel ja\u0308rgmiseks Skype\u2019iks."}, {"text_idx": "#000047", "text": "Etniliste ahelate kammitsais eesti maailmakodanik"}, {"text_idx": "#000048", "text": "2400 aastat tagasi va\u0308itis filosoof Sokrates: \u201eMa ei ole ateenlane vo\u0303i kreeklane, vaid maailmakodanik (kosmopolite\u0302s).\u201d Praegu elab ligikaudu 20% eestlastest va\u0308ljaspool Eestit ning paljudest on saanud kosmopoliidid, kes ei no\u0303ustu inimeste traditsioonilise geopoliitilise jagamisega nende rahvusliku kodakondsuse ja\u0308rgi. Ometi va\u0308a\u0308rtustab ro\u0303huv enamik ja\u0308tkuvalt Eestit."}, {"text_idx": "#000049", "text": "Brexit ja immigratsioon \u2013 palju ka\u0308ra, kuid kelle su\u0308u\u0308?"}, {"text_idx": "#000050", "text": "Jaanipa\u0308evaks peaks selge olema, kas Euroopa Liit ja\u0308tkab koos brittidega vo\u0303i ilma. Brexitiks nimetatud referendumil vo\u0303ivad olla ma\u0308rkimisva\u0308a\u0308rsed negatiivsed tagaja\u0308rjed nii U\u0308hendkuningriigi majandusele, Euroopa u\u0308htsuspoliitikale kui ka Ida-Euroopa migratsioonitrendidele."}]